A Törvényszék 2018. december 13-i ítélete – Schubert és társai kontra Bizottság
(T-530/16. sz. ügy)1
(„Közszolgálat – Díjazás – A tisztviselők és egyéb alkalmazottak díjazásának és nyugdíjának éves kiigazítása – 422/2014/EU rendelet és 423/2014/EU rendelet – A díjazás és a nyugdíj 2011. és 2012. évre vonatkozó kiigazítása – Indokolási kötelezettség – Arányosság – Bizalomvédelem – A szociális párbeszédre vonatkozó szabályok”)
Az eljárás nyelve: francia
Felek
Felperesek: Ludwig Schubert (Overijse, Belgium) és az ítélet mellékletében megnevezett 6 felperes (képviselők: C. Bernard-Glanz, N. Flandin és S. Rodrigues ügyvédek)
Alperes: Európai Bizottság (képviselők kezdetben: J. Currall és G. Gattinara, később: G. Gattinara és L. Radu Bouyon meghatalmazottak)
Az alperest támogató beavatkozók: Európai Parlament (képviselők: E. Taneva és M. Ecker meghatalmazottak); az Európai Unió Tanácsa (képviselők kezdetben: M. Bauer és M. Veiga, később: M. Bauer és R. Meyer meghatalmazottak)
Az ügy tárgya
Egyrészről az Európai Unió tisztviselői és egyéb alkalmazottai díjazásának és nyugdíjának, valamint az azokra alkalmazott korrekciós együtthatóknak 2011. július 1-jétől kezdődő hatállyal történő kiigazításáról szóló, 2014. április 16-i 422/2014/EU európai parlamenti és tanácsi rendeletben (HL 2014. L 129., 5. o.; helyesbítés: HL 2014. L 140., 178. o.) a 2011. évre vonatkozóan előírt 0%-os kiigazítás, valamint az Európai Unió tisztviselői és egyéb alkalmazottai díjazásának és nyugdíjának, valamint az azokra alkalmazott korrekciós együtthatóknak 2012. július 1-jétől kezdődő hatállyal történő kiigazításáról szóló, 2014. április 16-i 423/2014/EU európai parlamenti és tanácsi rendeletben (HL 2014. L 129., 12. o.) a 2012. évre vonatkozóan előírt 0,8%-os kiigazításnak a felperesek díjazására, illetve nyugdíjára történő alkalmazásáról szóló bizottsági határozatok megsemmisítése, másrészről az e határozatok miatt a felperesek által állítólagosan elszenvedett kár megtérítése iránt az EUMSZ 270. cikk alapján benyújtott kérelem.
Az ítélet rendelkező része
A Törvényszék a keresetet elutasítja.
A felperesek maguk viselik saját költségeiket, valamint az Európai Bizottság részéről felmerült költségeket.
Az Európai Unió Tanácsa és az Európai Parlament maga viseli saját költségeit.
____________
1 HL C 96., 2015.3.23. (Eredetileg az Európai Unió Közszolgálati Törvényszékén F-4/15. szám alatt nyilvántartásba vett és 2016. szeptember 1-jén az Európai Unió Törvényszékéhez áttett ügy.)